Daktari wa Trump akiri kuandika waraka uliosifu afya yake\n 

Barua ya Dr Bornstein ilisema Bw Trump, mwenye umri wa miaka 70, atakuwa "ndiye mtu binafsi mwenye afya aliyewahi kuchaguliwa kuwa rais".

" kwa haraka nadhani baadhi ya maneno hayo hayakueleza bayana kile yalicho maanisha ," Dr Harold Bornstein alikieleza kituo cha habari cha NBC.

Barua ya Dr Bornstein ilisema  Bw Trump, mwenye umri wa miaka 70, atakuwa  "ndiye mtu binafsi mwenye afya aliyewahi kuchaguliwa kuwa rais".

Alisema "alitumia "lugha ya ukarimu" alipokuwa akiandika waraka huo.

Wiki mbili kabla ya kuandikwa kwa waraka huo, Bw Trump aliandika kwenye ukurasa wake wa tweeter kwamba "nilimuagiza daktari wangu wa muda mrefu  kutoa, ripoti kamili ya afya yangu  katika kipindi cha wiki mbili", akiongeza kuwa itaonesha "usahihi".

Baadae Bw Trump alionyesha waraka ulioidhinishwa na Dr Bornstein, ambaye alikabiliwa na maswali kuhusu lugha ya mvuto aliyoitumia kwenye waraka huo.

Daktari huyo wa hospitali ya New york ya  Lenox Hill, anasema huwenda alitumia maneno ya kuvutia zaidi '' ili kuwafurahisha watu wa kampeni ya Donald trump".

"nadhani nilitumia lugha yake ya ukaribu halafu nikaibadilisha katika lugha yangu  binafsi  ,"alisema. 

Bw Trump atakuwa mtu mwenye umri mkubwa zaidi  kuwahi kuchaguliwa kuwa rais wa Marekani, ikiwa atashinda uchaguzi wa mwezi Novemba. 

Bi Clinton ana umri wa miaka 68.

Afya za  wagombea hao wawili limekuwa ni suala linaloangaziwa katika kampeni, huku Bw Trump akirejerea madai kwamba hasimu wake wa chama cha  Democrat Hillary Clinton hana afya nzuri.

Bi  Clinton alijibu kile alichosema kuwa ni madai yasiyo na msingi, na Bw Trump amekabiliwa na ukosoaji kuhusu namna anavyomshambulia Bi Clinton kuhusu suala hilo

 

\n\ntl;dr:
Daktari wa  Donald Trump' amesema alitumia dakika tano kuandika barua kuidhinisha afya ya mgombea wa  urais wa chama cha Republican,huku gari la Bw Trump likimsubiri nje.